S-1330/2009

Ár 2010, þriðjudaginn 27. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1330/2009: Ákæruvaldið (D-kvk-nf ö-kvk-nf V-kvk-nf) gegn B-kk-þgf B-kk-þgf (J-kk-nf E-kk-nf hrl), sem tekið var til dóms í sama þinghaldi.

Málið er höfðað með tveimur ákæruskjölum lögreglustjórans á höfuðborgarsvæðinu á hendur ákærða, B-kk-þgf B-kk-þgf, kt. 000000-0000, Hrafnhólum 8, Reykjavík,

Í fyrsta lagi er málið höfðað með ákæru dagsettri 15. desember 2009, á hendur ákærða B-kk-þgf, „ fyrir eftirtalin brot framin á árinu 2009:

I.

Gripdeildir:

Miðvikudaginn 4. mars, í verslun Nettó, Hverafold 1-3, Reykjavík, sett matvörur, samtals að verðmæti kr. 19.937, hreinlætis- og snyrtivörur, samtals að verðmæti kr. 3.281, smávörur, samtals að verðmæti kr. 6.259 og tvær dvd myndir, samtals að verðmæti kr. 1.998, allt samtals að verðmæti kr. 31.475, í innkaupakörfu sem ákærði gekk með út úr versluninni án þess að greiða fyrir.

Fimmtudaginn 12. mars, í verslun Krónunnar, Skógarlind 2, Kópavogi, sett matvörur, samtals að verðmæti kr. 12.154, hreinlætisvörur að verðmæti kr. 249, fatnað að verðmæti kr. 439 og sex dvd myndir, samtals að verðmæti kr. 10.949, allt samtals að verðmæti kr. 23.791, í innkaupakörfu sem ákærði gekk með út úr versluninni án þess að greiða fyrir.

Teljast brot þessi varða við 245. gr. almennra hegningarlaga nr. 19/1940.

II.

Þjófnaði:

Fimmtudaginn 20. ágúst, í verslun Bónuss, Kringlunni, Reykjavík, stolið dvd mynd og sokkum, samtals að verðmæti kr. 4.197.

Fimmtudaginn 20. ágúst, í versluninni GameStöðin, Kringlunni, Reykjavík, stolið tveimur tölvuleikjum samtal að verðmæti kr. 2.998.

Mánudaginn 19. október, í verslun Nettó, Þönglabakka 1, Reykjavík, stolið matvörum samtals að verðmæti kr. 5.677 og kertum að verðmæti kr. 849, allt samtals að verðmæti kr. 6.526.

Teljast brot þessi varða við 244. gr. almennra hegningarlaga nr. 19/1940.

III.

Fíkniefnalagabrot, með því að hafa að fimmtudaginn 20. ágúst, í verslunarmiðstöðinni Kringlunni, Reykjavík, haft í vörslum sínum 2,34 g af amfetamíni, sem lögregla fann við leit í tösku ákærða.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í öðru lagi er málið höfðað með ákæru dagsettri, 20. apríl 2010, á hendur ákærða B-kk-þgf, „fyrir eftirtalin brot framin á árinu 2009:

I.

Gripdeild með því að hafa þriðjudaginn 22. september, í verslun Bónuss í Kjörgarði, Laugavegi 59, Reykjavík, í félagi við annan mann, sett matvörur að ótilgreindu verðmæti í plastpoka sem ákærði gekk með út úr versluninni án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

II.

Þjófnað með því að hafa 25. september, í verslun 11-11, Skúlagötu 13, Reykjavík, stolið vörum, að ótilgreindu verðmæti.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Refsing ákærða yrði hegningarauki við 12 mánaða fangelsisdóm. Þar sem um er að ræða smáræði og lítið tjón hlaust af brotinu má ætla að ákærði hefði ekki fengið þyngri refsingu ef dæmt hefði verið um öll brot hans í einu lagi. Þykir því mega ákveða að gera ákærða ekki frekari refsingu.

Dæma ber ákærða til þess að greiða verjanda sínum, J-kk-þgf E-kk-þgf hdl., 50.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærða, B-kk-þgf B-kk-þgf, er ekki gerð sérstök refsing.

Ákærði sæti upptöku á 2,34 g af amfetamíni.

Ákærði greiði verjanda sínum, J-kk-þgf E-kk-þgf hdl. 50.000 krónur í málsvarnarlaun.

P-kk-nf G-kk-nf.